Pearu seevastu - see on oluliselt "bioloogilise eetika" esindaja, see on looduslik nagu vana Vanapagan, täis kõiki looduslapse kirgi ja kiuse, loodusliku kavaluse kriukaid ja miks ei, seadusparagrahvidestki õpitud knihve. Tema  sisetundele on küllalt looduslikust, s. o. tugevama ja kavalama õigusest, teda ei huvita üldse eetiline tõde kui niisugune, kui absoluutset, religioosset kehtivust nõudev tegur.